CELEX: 62011CN0655
Language: fi
Date: 2011-12-20 00:00:00
Title: Asia C-655/11 P: Valitus, jonka Seven for all mankind LLC on tehnyt 20.12.2011 unionin yleisen tuomioistuimen (kuudes jaosto) asiassa T-176/10, Seven SpA v. sisämarkkinoiden harmonisointivirasto (tavaramerkit ja mallit) (SMHV), 6.10.2011 annetusta tuomiosta

3.3.2012   
            
            
               FI
            
            
               Euroopan unionin virallinen lehti
            
            
               C 65/7
            
         Valitus, jonka Seven for all mankind LLC on tehnyt 20.12.2011 unionin yleisen tuomioistuimen (kuudes jaosto) asiassa T-176/10, Seven SpA v. sisämarkkinoiden harmonisointivirasto (tavaramerkit ja mallit) (SMHV), 6.10.2011 annetusta tuomiosta
   (Asia C-655/11 P)
   2012/C 65/14
   Oikeudenkäyntikieli: englanti
   
      Asianosaiset
   
   
      Valittaja: Seven for all mankind LLC (edustaja: avocat A. Gautier-Sauvagnac)
   
      Muu osapuoli: sisämarkkinoiden harmonisointivirasto (tavaramerkit ja mallit) (SMHV)
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan Euroopan unionin yleisen tuomioistuimen asiassa T-176/10 6.10.2011 antaman tuomion, joka on annettu tiedoksi 7.10.2011
            
         
               —
            
            
               vahvistamaan SMHV:n toisen valituslautakunnan asiassa R 1514/2008-2 28.1.2010 tekemän päätöksen, joka on annettu tiedoksi 15.2.2010
            
         
               —
            
            
               velvoittamaan Seven SpA:n vastaamaan omista oikeudenkäyntikuluistaan ja korvaamaan Seven For All Mankindille tästä oikeudenkäynnistä ja SMHV:ssa käydystä menettelystä aiheutuneet kulut.
            
         
      Oikeudelliset perusteet ja pääasialliset perustelut
   
   Valittaja vaatii valituksenalaisen tuomion kumoamista seuraavilla perusteilla:
   
               —
            
            
               unionin yleinen tuomioistuin on ensinnäkin tehnyt valittajan etuihin vaikuttavan menettelyvirheen, kun se on arvioinut sanan SEVEN erottamiskykyä
            
         
               —
            
            
               toiseksi unionin yleinen tuomioistuin on jättänyt täyttämättä vakiintuneessa oikeuskäytännössä asetettuja vaatimuksia sen suhteen, miten yhteisön tavaramerkkiasetuksen 8 artiklan 1 kohdan b alakohdassa tarkoitettua tavaramerkkien samankaltaisuuden käsitettä on tulkittava, eikä se ole ottanut huomioon kaikkia sellaisia tekijöitä, jotka ovat asiaan liittyvien olosuhteiden kannalta merkityksellisiä.